[[Kyoto-aftalen]] fra 1997, som er en videreførelse af en aftale fra Rio-koncerencen, er den første internationale aftale, som med hovedfokus på begrænsning af global opvarmning og udledning af drivhusgasser opstiller forpligtelser for de enkelte medunderskrivere.<ref>[https://treaties.un.org/pages/ViewDetails.aspx?src=TREATY&mtdsg_no=XXVII-7-a&chapter=27&lang=en Kyoto-aftalen] {{Webarchive|url=https://web.archive.org/web/20181008095709/https://treaties.un.org/pages/ViewDetails.aspx?src=TREATY&mtdsg_no=XXVII-7-a&chapter=27&lang=en |date= 8. oktober 2018 }}{{snd}}FNs database over aftaler</ref> Selvom USA aldrig underskrev aftalen, mens Canada trak sin støtte i 2012, står 192 lande i 2017 som underskrivere af aftalen.<ref>[https://www.thoughtco.com/what-is-the-kyoto-protocol-1204061 Larry West (24. juli 2017): What is the Kyoto Protocol?]</ref>
[[Fil:COP21 participants - 30 Nov 2015 (23430273715).jpg|thumb|Repræsentanter for deltagerlandene bag Paris-aftalen 2015.]]
Der var store forventninger til [[FN's klimakonference 2009|COP15-konferencen]] i København i december 2009, men deltagerne kunne ikke enes om en juridisk bindende aftale om begrænsning af udledningerne, men kun om en hensigtserklæring kaldet [[Copenhagen Accord]]. Bedre gik det i Paris i december 2015, hvor [[Paris-aftalen (2015)|Paris-aftalen]] kom i hus, en aftale som forpligter de 195 underskrivere til at stræbe efter at holde den globale opvarmning under 2° C, og gerne 1,5° C. De enkelte deltagerlande opstiller ifølge aftalen deres egne juridisk bindende mål for begrænsning af udledningerne, samt fastlægger virkemidlerne og rapporterer regelmæssigt om hvordan det går, og verdens rige lande forpligter sig desuden til at oprette en klimafond på 100 mia [[Amerikanske dollar|US$]], som skal bruges til at hjælpe udviklingslande med at skære ned på deres udledninger.<ref>[http://www.bbc.com/news/science-environment-35092127 Mark Kinver (14. december 2015): COP21: What does the Paris climate agreement mean for me?]{{snd}}BBC News</ref>
Jura Politik Samfund Traktater Miljø_og_samfund Folkeret